**Mozgóképkultúra és médiaismeret**

**Osztályozóvizsga a négy évfolyamos gimnáziumi képzés 12. évfolyamán**

A vizsga leírása

Mozgóképkultúra és médiaismeret tantárgyból az osztályozóvizsga írásbeli részből áll.

A szaktanár döntése alapján a tanuló előre meghatározott témában és terjedelemben a kijelölt időpontig elkészíti a feladatot a megadott formátumban minden kritérium betartásával.

A vizsga értékelése

A dolgozatot a szaktanár osztályzattal és szövegesen is értékeli. Az értékelés szempontjai: a tanult médiaismereti elemek, fogalmak, sajátosságok ismerete, szövegalkotás során ezek helyes használata. Tartalmi minőség, szerkezet, nyelvhasználat, formai és terjedelmi követelményeknek való megfelelés, forráshasználat, esztétikus megjelenítés.

Témakörök:

1. A média fogalma és kifejezőeszközei: műfajok, eszközök, írott és elektronikus sajtó; a hír fogalma, típusai; a hírérték
2. A tömegkommunikáció fogalma, eszközei: nyilvánosság, hálózati kommunikáció, nonprofit és kereskedelmi, a közszolgálati és a közösségi média szerepe; a tömegtájékoztatás eszközei, felelőssége; az online kommunikáció lehetőségei és veszélyei
3. Tudatos médiahasználat az egyén és a társadalom szempontjából: szellemi önvédelem, a kereskedelmi célú médiatartalmak kezelése – tudatos fogyasztói magatartás kialakítása; az információbiztonság, a közszféra és a magánszféra a médiában
4. A mozgóképi közlésmód kifejezőeszközei; szövegépítkezés a hagyományos és az új médiában, képi eszközök a digitalizáció előtt és most; az audiovizuális elemek esztétikai szerepe a művészi alkotásoknál és céljai a kereskedelmi célú tartalomszolgáltatásban
5. A mozgóképi közlésmód kifejezőeszközei; szövegépítkezés a hagyományos és az új médiában, képi eszközök a digitalizáció előtt és most; az audiovizuális elemek esztétikai szerepe a művészi alkotásoknál és céljai a kereskedelmi célú tartalomszolgáltatásban
6. Kultúra és tömegkultúra: hatása az egyénre és a társadalomra; esztétikai minőség és a fogyasztói társadalom kölcsönhatása; jelenségek a médiában és a filmművészetben – sztárok, szerepek, sztereotípiák, életformák; a virtuális valóság
7. A magyar film: alkotók és alkotások; a magyar filmművészet jelentősége és értékei a nemzeti kultúrában; a magyar film korszakai, sajátosságai; jeles magyar rendezők és színészek